Добър вечер,  

баща ми е над 60г. Почти целогодишно живее в родния си град, където има къща, огромен двор за администриране, както и земеделска земя, която наглежда. В момента е затворен в апартамента си и вече психически не издържа. Иска да си иде на село и да си гледа двора.  

Гражданството му е тук в София, за да си вземе временно гражданство от общината на гр. Брегово му отговориха,че трябва да иде физически там с всички документи, за да му издадат документ.  

Въпроса ми е, има ли някаква декларация или начин да премине през блокадите, като иска да си иде там където живее 9м от годината и има отговорности към имота си?




Пътуване към къща извън гр. София
=================================

 

Здравейте,


причините за преминаване през КПП са разширени от днес и са следните описани по-долу, като евентуално можете да се позовете на причината за адреса, на който пътуващият временно пребивава:  

 – полагане на труд в населеното място;  

– здравословни причини на пътуващия или на негови близки;  

– завръщане на настоящ или постоянен адрес, или на адрес, на който пътуващият временно пребивава, когато е различен от неговия постоянен или настоящ адрес;  

– необходимост от полагане на грижи за роднини или близки, когато населеното място, в което живеят те, е различно от това на постоянния или настоящ адрес на пътуващия;  

– необходимост от снабдяване за себе си или лица, за които пътуващият полага грижа, със стоки от първа необходимост, когато в населеното място по техния постоянен или настоящ адрес няма търговски обекти или аптеки, от които да се снабдят с тези стоки.


Образецът на декларация можете да свалите от сайта на МВР.


Поздрави,  

адв. Николина Митова  

0898 303092




Здравейте, 


относно т.нар. временно пребиваване – хипотезата е следната -завръщане на “адрес, на който пътуващият временно пребивава, когато е различен от неговия постоянен или настоящ адрес”. Не е посочено, че се изисква документ, който да установява въпросното временно пребиваване. 


Поздрави,  

адв. Николина Митова  

0898 303092




Здравейте. Искам да попитам нещо. Необходимо ли е някакво доказателство/документ при преминаване в хипотезата на “Временно пребиваване с различен от постоянния или настоящия адрес” (регистрация подобна като тази за настоящ адрес в общината или друго – или просто пишеш че живееш еди къде си временно в точка 1 и това е). Това основание за “временно пребиваване с различен от посотянния или настоящия адрес” доколкото разбирам е ново, така ли ? Нужно ли е да бъде подплатено с другите обстоятелства от точка 5 или може да се позова само че живея там без нищо на лице и толкова – това ли е идеята на облекчение, би довело и до злоупотреби ако правилно разбирам. Както и да е, моят казус е следния:  

 Към момента “живея” с партньор в жилище на неговото семейство, в областен град различен от постоянния ми адрес по лична карта, но имам жилище там /където е постоянният ми адрес/ и понякога ще се налага да си ходя (става въпрос за два близки, съседни града като този с постоянния ми адрес, където не живея реално не е областен център, а този в който живея но не фигурирам никъде е областен ). Реално проблем да изляза от областния до по-малкия където се води постоянният ми адрес няма да имам със сигурност, проблем би настъпил евентуално на обратното пътуване към областния град, където не се водя дефакто нито на настоящ, нито на постоянен адрес. Доколкото разбирам бих могъл да се позова на тази хипотеза за временно пребиваване с различен от постоянния или настоящия адрес и да кажа че временно живея там? Правилно ли разбирам?  

Благодаря предварително,  

С Уважение !




адв. Митова,  

благодаря за изчерпателния отговор.  

Ше сваля бланката и ще се позовем на адрес на който временно пребивава.  

Може да възникне въпросът с какво да докаже, че отива там да пребивава, а не своеволно пътуване без цел или не издържана цел.




И аз смятам, че можете да преминете през КПП. Просто баща Ви ще декалрира, че желае да живее на друг адрес – този на вилата, което е и самата истина.


От тук можете да свалите декларация безплатно: <https://www.advokatami.bg/doc/deklaratsia-covid-19/>


Важно е да подготвите няколко екземпляра на декалрацията за всяко КПП, което ще бъде преминато.


